**ПРОЕКТ !**

## Наредба за изменение и допълнение на “Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Габрово“

**§1.** Изменя и допълва чл. 33 както следва:

„**Чл. 33. (1)** В случай, че до началото на бюджетната година не бъде приет от Народното събрание, приходите по бюджета на общината се събират в съответствие с действащите закони, а разходите се извършват в размери съобразно фискалните правила по Закона за публичните финанси и други законови разпоредби приети от народното събрание, относно събиране на приходите и извършване на разходи за съответната бюджетна година.

**(2)** До приемане на общински бюджет, в случаите по ал.1, Общински съвет приема :

- план за собствените приходи;

- разчет за трансферите и субсидиите от ЦБ и разчет за разходите за делегираните от държавата дейности, когато има данни за съставяне на съответния разчет;

- разчет за разходите за местни дейности;

- разчет за разходване на преходните остатъци от предходната година;

- разпределение на средствата за инвестиционни разходи;

- намерения за поемане на общински дълг;

- индикативен годишен разчет за сметките за средства от Европейския съюз;

- лимити по отделни бюджетни разходи, помощи и дарения, приходи, или бюджетни взаимоотношения;

**(3)** В случай, че до началото на бюджетната година държавният бюджет е приет от Народното събрание, за периода до приемането на бюджета на общината от общинския съвет месечните разходи за делегираните от държавата дейности се извършват в размери не по-големи от утвърдените със Закона за държавния бюджет за съответната година бюджетни взаимоотношения на общината, а разходите за местни дейности се извършват в размери не по-големи от размера на разходите за същия период на предходната година.“



























































































































**§ 2.** Създават се Преходни и заключителни разпоредби към Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Габрово, приети с Решение №……………, както следва:

**„§ 4.** Наредбата за изменение и допълнение на Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Габрово влиза в сила, считано от 01.04.2023 г.“